చర్మము
చర్మము (Skin) మన శరీరంలో అతిపెద్ద అవయవము. దీనిలో మూడు ముఖ్యమైన పొరలుంటాయి. చర్మము శరీరమంతా కప్పి లోపలి భాగాల్ని రక్షిస్తుంది. నవరంధ్రాలవద్ద చర్మం లోపిస్తుంది. ఇది వివిధ రంగులలో ఉంటుంది. చర్మానికి సంబంధించిన విజ్ఞాన శాస్త్రాన్ని 'డెర్మటాలజీ' అంటారు.
రైబో కేంద్రక ఆమ్లం
ఆర్.ఎన్.ఎ. ఒకే పోచతో నిర్మితమై ఉంటుంది. కొన్ని వైరస్ లలో ద్వంద్వ పోగుల నిర్మాణం గల ఆర్.ఎన్.ఎ. కనిపిస్తుంది. ఆర్.ఎన్.ఎ. పోచ అనేక పాలీ న్యూక్లియోటైడ్ లతో ఏర్పడి ఉన్న పాలిమర్. ప్రతి న్యూక్లియోటైడ్ లో 3 భాగాలు ఉంటాయి. అవి 1. ఫాస్ఫేట్ సముదాయం, 2. రైబోస్ చక్కెర, 3. నత్రజని క్షారాలు. ఆర్.ఎన్.ఎ. లో నత్రజని క్షారాలు నాలుగు రకాలు. అవి అడినీన్, గ్వానీన్, సైటోసీన్ మరియు యురాసిల్. డి.ఎన్.ఎ.లో ఉన్న థైమీన్ కు బదులుగా యురాసిల్ అనే పిరిమిడిన్ ఉంటుంది. ఆర్.ఎన్.ఎ.లోని నత్రజని క్షారాల మధ్య సంపూరకత ఉండదు.